GiliGold/VAD_KnessetCorpus huggingface dataset:
יעל גרמן: אנחנו לא צריכים להעלות את שכרנו.
יעל גרמן: את זה צריך לעשות.
יעל גרמן: וכל דבר אחר זאת - - -
טלי פלוסקוב: גם היושב-ראש אמר את זה.
אורן אסף חזן: אני יכול לדבר?
אורן אסף חזן: חברת הכנסת גרמן, הייתי מצפה ממך שבדיוק כמוני תברכי את ידידנו יושב-ראש הוועדה שפעם אחר פעם הוכיח שהוא לא נכנס ללחצים, והוא עושה לטובת הציבור וגם לטובת חברי הכנסת, והוא שומר על איזון, ולא תיבהלי ולא תחפשי עוד כותרות.
אורן אסף חזן: את מפתיעה אותי בלי הפסקה.
אורן אסף חזן: הגיע הזמן – למה את לא מקשיבה?
אורן אסף חזן: זה לא מנומס.
דוד ביטן: חזן, תודה רבה.
אורן אסף חזן: מה תודה רבה?
דוד ביטן: נתתי לך דקה וחצי.
אורן אסף חזן: תגיד לי, מי לימד אותך לספור שעון?
אורן אסף חזן: אני אקנה לך לוח - - - .
אורן אסף חזן: עלי.
אורן אסף חזן: אם המורה שלי לספורט היה מודד לי זמנים כמוך הייתי מקבל מאה במגמה.
דוד ביטן: אתה לא חייב לדבר על כל נושא.
דוד ביטן: אתה מוותר.
דוד ביטן: סופה, שתי דקות.
סופה לנדבר: תשמעו, רבותי, אני חושבת שכולנו מסכימים שהתרבות היהודית בעד מתן תרומות בסתר.
סופה לנדבר: ולעניות דעתי, מה שנעשה כאן, עושים את זה בפרהסיה, לא בשקט ולא בצניעות כמו שנדרש לפי התרבות של כולנו.
סופה לנדבר: אנחנו מדינת ישראל, ואני חושבת שאין חבר כנסת שלא תורם, אבל אסור לעשות את זה מול המצלמות, אסור להשפיל את הבן-אדם שאתה נותן לו ועוזר לו, אסור, רבותי.
סופה לנדבר: יש תהליך של קביעת משכורות, ואת זה צריכים להפריד.
סופה לנדבר: אני בטוחה בכך שרק עצמאים במדינת ישראל זכותם, הם מרוויחים את הכסף והם קובעים כמה הם מקבלים.
סופה לנדבר: אם ועדה חיצונית תחליט שזה שקל אחד בחודש, אז זה יהיה שקל אחד בחודש.
סופה לנדבר: אני בעד, אדוני היושב-ראש, להוציא את זה מהידיים של הכנסת לוועדה מקצועית וכלכלית, שהם יחליטו מה אנחנו צריכים לקבל וכמה.
סופה לנדבר: אני מחזיקה כאן מחקר, ואני חושבת שכולנו קראנו את המחקר הזה של מרכז המחקר והמידע, והם כותבים כאן איך נקבעות משכורות של כל המדינות, של כל פרלמנט בעולם.
סופה לנדבר: למה אנחנו צריכים לחפש דרך אחרת?
סופה לנדבר: ועדה חיצונית מקצועית כלכלית.
סופה לנדבר: אנחנו לא צריכים לחפש סולם איך יורדים היום מול הטלוויזיה.
סופה לנדבר: אני לא חושבת שיש - - -
סופה לנדבר: לא סיימתי.
סופה לנדבר: לפני כמה ימים חברי הכנסת הצביעו נגד ניצולי שואה, זו הייתה בושה הכי גדולה בגלל שממשלת ישראל, מדינת ישראל הכניסה יד לכיס של ניצולי שואה וגנבה את הרנטה שהם מקבלים מגרמניה, ואני כן רוצה לדבר על זה.
סופה לנדבר: אדוני, אני מסיימת.
סופה לנדבר: אני חושבת שאסור לקבל החלטות בחופזה, ועדה מקצועית זה דבר אחד.
סופה לנדבר: ודבר שני, אני קוראת לחברי הכנסת שאו שנחוקק את החוק - - -
יוסי יונה: צריך לדבר.
סופה לנדבר: למה אתם מפריעים לי?
יוסי יונה: קצת מתח, דוד.
אורן אסף חזן: פרופ' יונה, זה לא מכובד.
יוסי יונה: לקבל נזיפה ממך זה מכובד.
דוד ביטן: אתה מפריע לה.
אורן אסף חזן: אתה מפריע לסופה.
דוד ביטן: סופה, סיימת?
יוסי יונה: היא סיימה.
דוד ביטן: דיברת כבר שתיים-שלוש דקות.
אורן אסף חזן: ממך לא ציפית, פרופ'.
סופה לנדבר: אני מכינה הצעת החוק, אני פונה אליך, אדוני היושב-ראש, לעשות את זה מהר ביותר, לחוקק את החוק, קוראת לחברי כנסת להוציא את זה - - -
יעל גרמן: החוק מחוקק, סופה, יש חוק, הוא עולה בעוד שלושה שבועות.
סופה לנדבר: יעל, אני לא – יעל - - -
דוד ביטן: בינתיים את עושה את הכול כדי שנגיע לחוק שלך.
דוד ביטן: מבטיח לך שנעשה רפורמה לפני שנדון בחוק שלך.
יעל גרמן: בעוד שלושה שבועות החוק הזה - - -
דוד ביטן: עכשיו יצא המרצע מן השק, ראינו מה קרה.
יעל גרמן: מה, בגלל שהאופוזיציה מציעה אז אי-אפשר להצביע בעד חוק טוב?
דוד ביטן: את נגד להצביע, נגד להודיע לציבור אם את מוותרת או לא.
אורן אסף חזן: בגלל שאת לא מוכנה לוותר, את עושה סיבוב על כולנו.
אורן אסף חזן: את לא מוכנה לוותר.
סופה לנדבר: אתם תיתנו לי לסיים?
דוד ביטן: אבל עם כל הכבוד, דיברת כבר ארבע וחצי דקות.
סופה לנדבר: אבל הם מפריעים לי.
דוד ביטן: לא מפריעים.
דוד ביטן: דיברת בהרחבה, אבל את לא יכולה לדבר בלי הפסקה, עם כל הכבוד.
סופה לנדבר: הם מפריעים.
סופה לנדבר: לא יכול להיות שיש חברי כנסת פופוליסטים, והם חושבים שהם מוותרים על המשכורת.
סופה לנדבר: שיוותרו על כל המשכורת ויעבדו על שקל בחודש, ואנחנו נשרת את הציבור וועדה חיצונית תחליט, וככה אני אביא את החקיקה הזאת.
סופה לנדבר: אני קוראת לחברי הכנסת, תתמכו בחוק הזה.
סופה לנדבר: יעל, אני עוד אתן לך במה פופוליסטית.
סופה לנדבר: את תורמת ואני תורמת פי כמה.
יעל גרמן: סופה, אני לא מדברת - - -
סופה לנדבר: ואת כל שנייה: אני תורמת.
סופה לנדבר: גם אנחנו תורמים, אבל אני חושבת שלא עושים את התרומות בפרהסיה.
סופה לנדבר: לא עושים את התרומות בפרהסיה.
יעל גרמן: יש חוק - - -
דוד ביטן: את עוד מאה שנה לא תגיעי למה שאנחנו תרמנו בחיים.
סופה לנדבר: עושים את זה בצניעות, בשקט בלי - - -
אורן אסף חזן: מי שאומר שהוא תורם, הוא לא תורם בכלל.
דוד ביטן: חבר הכנסת יוסי יונה.
יוסי יונה: אדוני היושב-ראש, אז בוא נפתח את זה ונגיד, דוד, שאני מוותר על התוספת.
יוסי יונה: הנה, הודעתי ציבורית.
דוד ביטן: אתה תומך בחוק או לא?
אורן אסף חזן: פרופ' יונה, יש לך פנסיה תקציבית?
סופה לנדבר: בטח שיש.
יוסי יונה: אני מקבל תוספת כל חודש מהקרן החדשה לישראל, אבל אני לא יכול - - -
אורן אסף חזן: יש לו פנסיה מהקזינו.
אורן אסף חזן: ככה אתה אומר עליו?
דוד ביטן: די כבר, מספיק, די כבר, אני קורא לך לסדר פעם שנייה.
אורן אסף חזן: שטרן, ככה אתה אומר עליו?
דוד ביטן: חזן, אני אוציא אותך בסוף.
יוסי יונה: אני רוצה לומר כמה דברים באמת מהר.
יוסי יונה: האחד, אני תומך בכל מי שדיבר, שדיברה לפני, והביע את דעתה שאנחנו צריכים לחלץ את זה מידינו ולהעביר את זה לוועדה חיצונית.
דוד ביטן: אבל זה לא הדיון עכשיו.
דוד ביטן: שבוע הבא נדון על זה.
יוסי יונה: מאה אחוז.
יוסי יונה: בכל אופן, חברות וחברי כנסת יקרים, כל מה שנתבקשנו לעשות אז על-ידי הוועדה הציבורית זה להקפיא את השכר שלנו לשנה, ולא מתוך איזשהו רצון לפופוליזם וכו'.
יוסי יונה: חשבתי, וגם אחרים חשבו, שזה יהיה איזשהו מין מסר כזה של ענווה לציבור ששנה אחת אנחנו מוכנים לוותר על העלאת השכר.
יואב קיש: הנה, הוא נותן לך להיות ענו כמה שאתה רוצה.
דוד ביטן: כמה שאתה רוצה, כל השנים תהיה ענו.
יואב בן צור: כל השנים ככה.
יוסי יונה: אבל זה מה שהתבקשנו, דוד, ולכן זה בא משם.
יוסי יונה: לגבי קריאת האתגר שלך, שאם אנחנו אכן מוכנים, אלה שהצביעו - לוותר, אז כן, אנחנו מוכנים לוותר, כי אנחנו אכן עקביים.
דוד ביטן: אז תוותר, אין בעיה.
דוד ביטן: תעשה חוק שאפשר לוותר.
דוד ביטן: היום אתה לא יכול לוותר, אתה יודע את זה.
יוסי יונה: אז אני בעד החוק, דוד.
דוד ביטן: גברתי היועצת המשפטית, תתקדמי.
<ארבל אסטרחן: אקרא את הנוסח?
דוד ביטן: תקראי את הנוסח של החוק, שנוכל לאשר אותו בקריאה ראשונה.
<ארבל אסטרחן: הנוסח כפי שמונח בפניכם - היום חוק הכנסת קובע: "לחבר הכנסת ישולמו שכר ותשלומים אחרים בהתאם להוראות פרק זה, וחובה עליו לקבלם.
<ארבל אסטרחן: " אז מוצע שיהיה כתוב שלחבר הכנסת ישולמו שכר ותשלומים אחרים בהתאם להוראות פרק זה; "חובה על חבר הכנסת" – עכשיו אני מקריאה את התוספת – "חובה על חבר הכנסת לקבל את שכרו, ואולם חבר הכנסת רשאי לוותר בשנה מסוימת על קבלת חלק השכר הנובע מעדכון השכר באותה שנה; הודיע חבר הכנסת לחשב הכנסת על ויתור כאמור, לא ישולם לו חלק השכר כאמור בעד אותה שנה ממועד תשלום השכר שלאחר מסירת ההודעה, והוויתור יחול לכל דבר ועניין; חבר הכנסת שהודיע כאמור לא יהיה רשאי לשנות את הודעתו באותה שנה".
דוד ביטן: מי בעד מה שהיועצת המשפטית קראה לקריאה ראשונה?
דוד ביטן: מה, את לא מצביעה, גרמן?
יעל גרמן: לא, אלעזר - - -
דוד ביטן: אה, הבנתי.
דוד ביטן: בעד – 13
דוד ביטן: את הסעיף הבא אני דוחה לישיבה הבאה מכיוון שפנו אלי ח"כים בנושא של המתנדבים, יש להם בעיה עם זה, יש גם בעיה עם המלצות היועץ המשפטי לממשלה.
דוד ביטן: נצטרך בכל מקרה לעשות דיון.
דוד ביטן: אנחנו מדי ישיבה נביא תיקוני תקנון על מנת ליישב את התקנון עם מה שצריך להיות, אבל נדחה את זה לישיבה הבאה.
איילת נחמיאס ורבין: 6.
איילת נחמיאס ורבין: הצעת חוק שירותי הסעד (תיקון – הגבלת מספר התיקים בטיפול עובד סוציאלי המטפל במשפחות), התשע"ה–2015
דוד ביטן: קביעת ועדות לדיון בהצעות החוק הבאות:
דוד ביטן: הצעת חוק שירותי הסעד (תיקון – הגבלת מספר התיקים בטיפול עובד סוציאלי המטפל במשפחות), התשע"ה–2015, אני ממליץ להעביר את זה לוועדת העבודה, הרווחה והבריאות.
דוד ביטן: הצעת חוק חובת המכרזים (תיקון – העדפה במכרזים לעסקים קטנים ובינוניים), התשע"ה–2015
דוד ביטן: הצעת חוק חובת המכרזים (תיקון – העדפה במכרזים לעסקים קטנים ובינוניים), התשע"ה–2015, של חבר הכנסת פולקמן וקבוצת חברי כנסת.
איילת נחמיאס ורבין: לוועדת הכלכלה.
טלי פלוסקוב: עובר לוועדת הכלכלה.
דוד ביטן: חבר הכנסת פולקמן ביקש ממני להעביר את זה כי הוא יושב-ראש ועדת משנה לעסקים קטנים ובינוניים.
דוד ביטן: אני חושב שאפשר להיענות לבקשה שלו, למרות שאף פעם הוא לא מצביע, תמיד הוא בורח מההצבעה.
יואב בן צור: אין בעיה, אנחנו בעד.
טלי פלוסקוב: אין שום בעיה.
איילת נחמיאס ורבין: ברצון.
דוד ביטן: הצעה לסדר-היום בנושא: "ציון יום אילת"
דוד ביטן: קביעת ועדה בהצעה לסדר-היום בנושא: "ציון יום אילת", של חברי הכנסת: אלי אלאלוף, נאוה בוקר, יעקב מרגי, מיקי לוי, איתן כבל, ינון מגל ודב חנין.
יואב בן צור: ועדת הפנים.
דוד ביטן: ההצעה היא להעביר את זה לוועדת הפנים.
דוד ביטן: מי בעד להעביר את הנושא לוועדת הפנים והגנת הסביבה?
דוד ביטן: 9.
דוד ביטן: בקשת יו"ר ועדת הכלכלה למיזוג הצעות החוק הבאות:
דוד ביטן: הצעת חוק השידור הציבורי הישראלי (תיקון מס' 3), התשע"ו–2015; הצעת חוק השידור הציבורי (תיקון - ביטול סעיף), התשע"ו–2015
דוד ביטן: בקשת יושב-ראש ועדת הכלכלה למיזוג הצעות החוק הבאות:
דוד ביטן: הצעת חוק השידור הציבורי הישראלי (תיקון מס' 3), התשע"ו–2015; הצעת חוק השידור הציבורי (תיקון - ביטול סעיף), התשע"ו–2015.
דוד ביטן: אני מציע לקבל את הבקשה למזג את הצעות החוק כי זה אותו נושא.
דוד ביטן: 10.
דוד ביטן: בקשת יו"ר ועדת החוץ והביטחון להקדמת הדיון בהצעת חוק שירות ביטחון (תיקון מס' 21), התשע"ו–2015
דוד ביטן: בקשת יו"ר ועדת החוץ והביטחון להקדמת הדיון בהצעת חוק שירות ביטחון (תיקון מס' 21), התשע"ו–2015, לפני הקריאה השנייה והשלישית.
דוד ביטן: אם יהיה לנו זמן בסוף כן נדון בעניין המתנדבים, כי על זה אין מחלוקת.
דוד ביטן: בבקשה, יושב-ראש הוועדה.
יואב בן צור: אין לו מה להגיד.
יואב בן צור: זה ברור.
דוד ביטן: אתה מבקש להקדים את הדיון.
דוד ביטן: יש מישהו שרוצה להתייחס?
דוד ביטן: מה ביחס ליושב-ראש הוועדה?
צחי הנגבי: זה מסוכם כבר עם האופוזיציה, חבל לבזבז זמן.
צחי הנגבי: עשינו דיון משותף.
צחי הנגבי: קבענו דיון בין שעתיים לשעתיים וחצי עם מרב מיכאלי.
איילת נחמיאס ורבין: מתי סוכמה הקדמת הדיון?
אלעזר שטרן: אני לא יודע מה סוכם.
אלעזר שטרן: אני רוצה להגיד על זה משהו.
צחי הנגבי: הלכנו לקראתכם בהרבה דברים.
סופה לנדבר: אני לא שמעתי מה שאמרת.
דוד ביטן: אתה תגיב, אתן לך, תן ליושב-ראש הוועדה לדבר.
צחי הנגבי: הבוקר ישבנו עם מרב מיכאלי בוועדת ההסכמות אצל יושב-ראש הכנסת, סוכם על מתווה הדיון, שעתיים עד שעתיים וחצי תלוי כמה הסתייגויות יועלו.
דוד ביטן: יש 580 הסתייגויות.
צחי הנגבי: כן, אבל לא כולם יועלו.
דוד ביטן: לזה התייחסתם?
צחי הנגבי: כן, ודאי.
צחי הנגבי: אז זה מתווה הדיון.
צחי הנגבי: בתמורה לזה הורדנו חלק גדול מההצעות של הממשלה, ואני חושב שאפשר לדבר על זה.
צחי הנגבי: אבל רק שתדעו שהאופוזיציה והקואליציה בעניין הזה תיאמו.
איילת נחמיאס ורבין: אני בודקת את זה, בסדר?
אלעזר שטרן: אבל אני רוצה לדבר על זה.
אלעזר שטרן: אז מדברים או שבודקים?
צחי הנגבי: אין בעיה גם לבוא להצבעה.
דוד ביטן: העניין הוא זה לא רק ההצבעה.
איילת נחמיאס ורבין: תן לי התייעצות סיעתית.
דוד ביטן: מה את רוצה?
ישראל אייכלר: התייעצות סיעתית.
דוד ביטן: בסדר, בינתיים שיתייחס לזה, אין בעיה.
ישראל אייכלר: לא, מה פתאום, תעשה התייעצות סיעתית.
דוד ביטן: אני לא עושה הצבעה.
דוד ביטן: לא רוצה להפסיק.
דוד ביטן: רבותי, יש לנו טלוויזיה, אני לא יכול להפסיק את הדיון.
דוד ביטן: תמשיכי.
דוד ביטן: נעבור לנושא של המתמחים לחברי כנסת.
איילת נחמיאס ורבין: נו, באמת, אבל אמרת שאתה לא מעלה את הנושא הזה.
דוד ביטן: על מתמחים אין ויכוח, על מתנדבים יש.
איילת נחמיאס ורבין: אז על מתנדבים אתה לא מעלה.
דוד ביטן: לא מעלה.
אלעזר שטרן: אבל בוא נדבר על זה.
דוד ביטן: אבל היא רוצה התייעצות רגע, אז אני חייב לתת לה התייעצות, מה אני אעשה.
יואב בן צור: איילת, נו, מה?
יואב בן צור: את לא מאמינה ליושב-ראש הוועדה שאומר לך שהוא דיבר עם מרב?
יואב בן צור: את לא מאמינה שהוא סיכם עם מרב את הנושא?
איילת נחמיאס ורבין: חס וחלילה, אבל מותר לי לבדוק עם יושבת-ראש הסיעה שלי את מה שסוכם כשקיבלתי הנחיות אחרות?
אורן אסף חזן: חייגי אליה רגע, נו, מה הבעיה?
איילת נחמיאס ורבין: תודה רבה, חזן, אני לא יודעת את זה בלעדיך.
איילת נחמיאס ורבין: נו, באמת, די כבר, ממנו אני מקבלת הוראות.
איילת נחמיאס ורבין: מספיק, ממש מספיק.
אורן אסף חזן: ביטן, אני צריך ללכת.
דוד ביטן: אבל מה אני אעשה, היא רוצה התייעצות.
אורן אסף חזן: תתחיל הצבעה.
אורן אסף חזן: אז אני הולך.
צחי הנגבי: אורן, היא ביקשה שתי דקות.
דוד ביטן: אנצל את הזמן על מנת להקריא בנושא של מיזוג תקציבים את הסעיף שלא הקראנו קודם.
<ארבל אסטרחן: זה ארוך.
דוד ביטן: תתחילי.
דוד ביטן: אם היא תגיע נפסיק.
<ארבל אסטרחן: אושרה כאן הצעת החוק לקריאה ראשונה שאתה יכול לאפשר את הנושא של איחוד התקציבים.
<ארבל אסטרחן: אבל כמו שאמרתי קודם, לצד תיקון החוק יהיה צורך לתקן את החלטת שכר חברי הכנסת, הענקות ותשלומים ולקבוע את הפרטים המדויקים.
<ארבל אסטרחן: אז אפשר להתחיל לעבור על העניין הזה שגם מונח בפניכם.
<ארבל אסטרחן: האישור הסופי של זה יהיה אחרי שיאושר החוק.
דוד ביטן: ביררת?
איילת נחמיאס ורבין: אני הולכת לברר.
צחי הנגבי: אבל אי-אפשר, ביקשת שתי דקות, כולנו מתעכבים עם שתי הדקות האלה.
איילת נחמיאס ורבין: ניסיתי, ממשיכים לדבר, ארבל ממשיכה לדבר.
צחי הנגבי: אז לא הצלחת.
דוד ביטן: אני עושה את זה רק בגלל שיש טלוויזיה, אני לא יכול להפסיק את הדיון.
איילת נחמיאס ורבין: אני לא הפסקתי את הדיון.
צחי הנגבי: אני מציע שנעבור להצבעה.
צחי הנגבי: היא לא הצליחה לברר, לא הצליחה.
דוד ביטן: היא ביקשה התייעצות סיעתית של שתי דקות, נתנו לה.
אורן אסף חזן: עברו ארבע, תסתכל, בדיוק.
דוד ביטן: בבקשה, שטרן, רצית להתייחס או שאני מעלה את זה להצבעה.
אלעזר שטרן: מדברים על זה?
יואב בן צור: לא מדברים, אף אחד לא מדבר, רק אתה רוצה לדבר?
אורן אסף חזן: רק אתה מדבר.
יואב בן צור: מעלים להצבעה, מה אתה עכשיו?
אלעזר שטרן: בסדר, מה אנחנו פה?
אלעזר שטרן: מכונות הצבעה?
אורן אסף חזן: אלי, דבר.
יואב בן צור: דבר היום במליאה.
יואב בן צור: דיברת בוועדת החוץ והביטחון חמש שעות.
יואב בן צור: מה אתה רוצה?
אלעזר שטרן: אז יש לי הפתעות בשבילך, בן צור, איילת שקד אומרת שדיברו על זה, שנה שלמה.
אלעזר שטרן: אז מה אתה רוצה עכשיו?
יואב בן צור: כי החוק קיים, אתה מדבר רק על - - -
צחי הנגבי: אדוני היו"ר, אני מבקש, גם אורן, גם טלי וגם אני צריכים לצאת לנשיאות, אם אפשר לקיים הצבעה על זה?
דוד ביטן: אני לא יכול לקיים הצבעה אם מישהו מבקש להתייחס לנושא.
אורן אסף חזן: אז תן לו שידבר.
ישראל אייכלר: תן לו חצי דקה.
דוד ביטן: חבר הכנסת שטרן, אנשים הגיעו להצבעה.
דוד ביטן: אני מבקש ממך תתייחס לא לגופו של החוק אלא לבקשה להקדמת הדיון בו, על זה אני מדבר.
אלעזר שטרן: אדוני היושב-ראש, מה חשבת?
דוד ביטן: אני רק מעיר לך הערה.
אלעזר שטרן: זה בן צור.
אלעזר שטרן: אתה יושב-ראש, אתה לא עוד אחד סתם בוועדה.
אלעזר שטרן: אנחנו מכירים, חשבת?
אלעזר שטרן: לזה בדיוק רציתי להתייחס.
יואב בן צור: אתה אלוף, אה, אלוף בלמשוך את הזמן.
דוד ביטן: אל תפריע לו.
אלעזר שטרן: צחי מבקש ללכת, ואני לא אמנע בעדו מללכת לנשיאות הכנסת, אני לא מבין אתכם.
אלעזר שטרן: יש לי דבר יותר חשוב מנשיאות הכנסת, מנחה בשתיים-עשרה וחצי, אז מה אתם - - -
אורן אסף חזן: דבר כבר.
אלעזר שטרן: רציתי לומר שכל התהליך הזה בעיני תהליך בזוי, אין לי מילה אחרת.
אלעזר שטרן: זו ועדה שעל כל אות שלה, על כל אות שלה, ואני לא צוחק, גם המשמעויות שכאן, ישבו כמעט שנה, לא רוצה להגיד כמה חברי כנסת וכמה אנשים שמעו.
אלעזר שטרן: השינויים שנעשים כאן זה לא שינוי של רבע אות.
דוד ביטן: זו זכותה של הכנסת ושל הממשלה.
אלעזר שטרן: סליחה, הכול זכותה.
דוד ביטן: וגם אתם עשיתם שינויים כשהייתם בממשלה.
אלעזר שטרן: אבל מה שאמרתי לך זה שלא עשינו את זה בשנייה, זה בדיוק מה שרציתי להגיד לך.
דוד ביטן: למה בשנייה?
אלעזר שטרן: בחוק הזה המרחק בין קריאה ראשונה לבין סיכום החוק בקריאה שנייה ושלישית, לא עשינו דברים כאלה, בוודאי שלא בנושאים כאלה.
אלעזר שטרן: גם אותם שלושה חוקים שמדברים עליהם: משאל העם ושוויון בנטל, הם לא נעשו בדרך הזו.
אלעזר שטרן: רציתי לומר שאם קודם דובר פה על זה שכל עם ישראל רואה אותנו ואנחנו מתבזים בזה שמדברים על השכר, אנחנו מתבזים לא פחות כשכל עם ישראל יודע שהבקשה שלך, אדוני היושב-ראש - - -
דוד ביטן: היא לא שלי, היא של משרד הביטחון.
אלעזר שטרן: של ועדת החוץ והביטחון.
דוד ביטן: ועדת החוץ והביטחון, אבל מטעם המדינה.
אלעזר שטרן: חס וחלילה, משרד הביטחון.
דוד ביטן: זאת לא בקשה שלי.
אלעזר שטרן: לא משנה של מי היא.
אלעזר שטרן: הבקשה הפוליטית אצלך.
דוד ביטן: גם של המשרד, מה זאת אומרת?
אלעזר שטרן: הבקשה הפוליטית הזאת לנסות - - -
דוד ביטן: אני עוצר אותך, תסלח לי.
דוד ביטן: הבקשה נעשית מטעם המשרד, משרדי הממשלה והיושב-ראש רק טיפל בעניין הזה, אבל הבקשה - - -
צחי הנגבי: אני רק חותמת גומי.
<ארבל אסטרחן: כן, חותמת גומי.
דוד ביטן: הבקשה להקדמת הדיון באה מטעם המשרד הממשלתי.
דוד ביטן: עכשיו תמשיך.
דוד ביטן: גם אי-אפשר אחרת.
דוד ביטן: אז אם מישהו מתבזה זה המשרד, לא אנחנו.
אלעזר שטרן: תראה, בהפרדת הרשויות במדינת ישראל הרשות המחוקקת היא מעל הרשות המבצעת.
אלעזר שטרן: מה שאתה אומר לי פה, שאנחנו מכפיפים את עצמנו לרשות המבצעת.
<קריאה: זה לא מהיום.
דוד ביטן: לא, בדרך כלל כל הבקשות להקדמת דיון - - -
צחי הנגבי: אדוני היושב-ראש, - - -
דוד ביטן: אבל זה המצב, אני מסביר לו את המצב המשפטי.
צחי הנגבי: תסביר לו אחרי ההצבעה.
אורן אסף חזן: ביטן, אתה יותר מדי משתף פעולה עם השמאלנים.
אלעזר שטרן: ביטן, תגיד לי, אני רוצה לסיים – יותר זמן ממה שהם מבלבלים לך בשכל באוזן שמאל שלך.
אלעזר שטרן: אם הייתי מדבר פה רבע שעה שאתה דיברת - - -
אורן אסף חזן: לא אמרת שאתה מאחר למנחה?
אלעזר שטרן: אם הייתי פה מדבר רבע ממה שאתה דיברת כבר היינו אחרי זה.
אלעזר שטרן: מה שאני רוצה לומר כאן, שאני חושב שאנחנו מבזים את עצמנו ומבזים את הכנסת בזה שאנחנו מבקשים לעשות דיון כל כך משמעותי בתוך פחות משבוע.
איילת נחמיאס ורבין: לקצר.
אלעזר שטרן: אנחנו יודעים כמה ימים עבדנו כולנו עם השפעות כל כך משמעותיות על החברה בישראל.
דוד ביטן: צחי.
צחי הנגבי: משפט.
צחי הנגבי: בהקשר הזה, הזמנו לוועדת החוץ והביטחון את כל 120 חברי הכנסת באופן חריג וקבענו דיון של לדעתי עשר שעות.
אלעזר שטרן: צחי, כמה שעות היית בדיון?
אלעזר שטרן: הלכת מהדיון, אל תתחיל עם זה.
אלעזר שטרן: אתה רוב הדיון - - -
יואב בן צור: בארבע כבר לא היה לכם מה להגיד יותר.
איילת נחמיאס ורבין: צחי, אבל היה לך חשוב שזה יתחיל.
צחי הנגבי: תסלח לי, אדוני היושב-ראש, עשינו את הישיבה מאחת-עשרה עד - - -
יואב בן צור: ארבע.
צחי הנגבי: קבענו מאחת-עשרה, יצאנו בתשע.
אורן אסף חזן: עד תשע בלילה.
צחי הנגבי: אנשים היו עייפים, עשינו את הישיבה מאחת-עשרה בבוקר עד תשע בלילה.
ישראל אייכלר: עד עשר.
אורן אסף חזן: ואז הצבעות.
צחי הנגבי: מתוך 59 חברי האופוזיציה כמה טרחו להגיע לדיון?
צחי הנגבי: 59 חברים הזמנו.
אלעזר שטרן: צחי, מה אתה מתחיל?
אלעזר שטרן: אתה רוצה?
צחי הנגבי: למה אתה מגיב?
אלעזר שטרן: בתור יושב-ראש כמה שעות היית?
צחי הנגבי: דקה לא הייתי.
צחי הנגבי: 59 איש הזמנו.
איילת נחמיאס ורבין: צחי, מה זה קשור?
צחי הנגבי: אתם חצופים, כי אתם כל הזמן מלאים טענות כרימון, מייללים ומייבבים על כל דבר בלי סיבה.
צחי הנגבי: העובדות לא היו לצדכם.
אלעזר שטרן: עוד לא ראיתי מתעצבן מאז שאני בכנסת.
איילת נחמיאס ורבין: לא בלי סיבה.
צחי הנגבי: הזמנו אתכם, עשינו דבר חריג שלא היה מעולם.
צחי הנגבי: אני לא זוכר, אולי יתקנו אותי הוותיקים, שכל חברי הכנסת מוזמנים לדיון של ועדה מכיוון שהנושא הזה היה חשוב.
צחי הנגבי: לא באתם, לא עניין אתכם.
צחי הנגבי: אתם רוצים רק בג"צים.
צחי הנגבי: גם מה שאתם אומר ילך לבג"ץ.
איילת נחמיאס ורבין: זאת הייתה דרישה של האופוזיציה.
איילת נחמיאס ורבין: לא שלא עניין אותנו, צחי, קבעת את זה בצורה שבה היה קשה להגיע, זה הכול.
אלעזר שטרן: לא עניין אותי?
אלעזר שטרן: לא באתי?
צחי הנגבי: אתה מייצג את האופוזיציה, אתה לא רק מייצג את עצמך.
אלעזר שטרן: אמרת שלא באתי.
צחי הנגבי: לא עניין אתכם.
ישראל אייכלר: הוא אמר שרק אתה באת.
צחי הנגבי: אנשים שהיו פה כל הלילה עבדו - - -
יואב בן צור: אבל, אלעזר, בשעה ארבע לא היה לכם מה להגיד.
איילת נחמיאס ורבין: אם היה לכם חשוב - - -
צחי הנגבי: אדוני היושב-ראש, סגרנו את הדיון בשעה שש - -
צחי הנגבי: - - לא חיכינו לתשע.
צחי הנגבי: כי לא היו חברי כנסת.
דוד ביטן: ומה קרה?
יואב בן צור: לא היה מי שידבר.
צחי הנגבי: זהו.
צחי הנגבי: אז שלא יגידו - - -
איילת נחמיאס ורבין: אל תגיד שזה לא בוצע בצורה הזאת, עשיתם מחטף על מחטף.
דוד ביטן: איילת, את אוהבת להשיב.
דוד ביטן: אני רק רוצה להגיד לך דבר אחד, יש הבדל בין החוק הראשון שיצא, שזה היה שינוי מהותי למה שקורה לבין עכשיו כשמדובר בתיקון חקיקה לחוק קיים.
דוד ביטן: ולכן, המהירות שזה נעשה זאת מהירות סבירה ביותר לתיקון שמתבקש.
דוד ביטן: מי בעד הבקשה להקדמת הדיון לפני קריאה שנייה ושלישית?
צחי הנגבי: יש לי שאלה לארבל.
צחי הנגבי: כאמור, בוועדת ההסכמות הוסכם על סדרי דיון בין שעתיים לשעתיים וחצי.
דוד ביטן: מה קורה עם ההצבעות, צחי?
צחי הנגבי: זה דבר שצריך להצביע עליו?
<ארבל אסטרחן: אם יש על זה הסכמות אז לא.
דוד ביטן: אתה רוצה שנצביע 20 שעות?
צחי הנגבי: הכוונה הייתה שהדיון לא יימשך מעבר לשעתיים עד שעתיים וחצי.
דוד ביטן: כולל ההצבעות?
צחי הנגבי: כולל ההצבעות על כל הסתייגות.
דוד ביטן: זה הסיכום?
צחי הנגבי: לא, הדיון.
דוד ביטן: ומה עם ההצבעות?
סופה לנדבר: יש לנו הסתייגויות, למה אתם צריכים להגביל לנו את הזמן?
דוד ביטן: בשלב הזה אנחנו נאשר את המלצות יושב ראש הכנסת וסגניו בדבר הכנסים וכו'.
יואל חסון: אדוני, מה שדיברת קודם קשור לתדמית הכנסת.
יואל חסון: בין השאר צריך לדבר על זה, אבל לדעתי צריך לדון בזה בפורום מצומצם, לחשוב ביחד.
דוד ביטן: אין בעיה, אני מדבר על תדמית הכנסת.
דוד ביטן: אני לא הולך לעשות את זה מחר בבוקר.
יואל חסון: כשאתה רוצה לעשות משהו, אתה עושה.
דוד ביטן: אבל לא יכול להיות שאנחנו יוצאים לפגרה, זה אחד הדברים שגורמים לזילות של חברי הכנסת ולמחשבה שלא מגיע להם דבר.
דוד ביטן: המילה "פגרה" צריכה לצאת בכלל מהלקסיקון.
איילת נחמיאס ורבין: בסדר יקירי, אנחנו נטפל בזה בצורה מסודרת, לא עכשיו.
דוד ביטן: מי בעד ההצעה של הנשיאות?
<ארבל אסטרחן: אתה צריך להציג אותה.
ירדנה מלר-הורוביץ: "
ירדנה מלר-הורוביץ: בהתאם לסעיף 18 לתקנון הכנסת ובכפוף להוראות סעיף 9 לחוק הכנסת" – היושב ראש קיים התייעצות עם סגניו בנשיאות לגבי קביעת "מועדי המושב השני של הכנסת העשרים".
אחמד טיבי: אני מאשר את העובדה שהתקיימה התייעצות.
ירדנה מלר-הורוביץ: אנחנו פתחנו את המושב בכנס החורף בכ"ח בתשרי, ה-11 באוקטובר, לאחר חג הסוכות, ואנחנו נסיים לפי ההמלצה את כנס החורף בכ"ד באדר ב', 3 באפריל 2016.
ירדנה מלר-הורוביץ: השנה זו שנה מעוברת, יש לנו שני אדר, ולכן אנחנו גם נעבוד חודש, יוצא אפילו חודש וחצי יותר לעומת שנים קודמות.
ירדנה מלר-הורוביץ: זה די חופף למה שהיה בשנה המעוברת הקודמת שחלה בשנת 2010, תשע"א.
אלעזר שטרן: אבל תמיד זה היה שלושה שבועות לפני פסח, לא שבועיים?
ירדנה מלר-הורוביץ: השנה ערב פסח יוצא ביום שישי.
ירדנה מלר-הורוביץ: בדרך כלל זה יוצא 10, 12 יום עד שבועיים.
ירדנה מלר-הורוביץ: זו המלצה, אם אתם רוצים, אתם יכולים לשנות אותה.
ירדנה מלר-הורוביץ: כרגע פסח יוצא בערב שישי, וזו ההמלצה.
איילת נחמיאס ורבין: זה יוצא בערב שישי שאחרי ה-3 באפריל?
ירדנה מלר-הורוביץ: לא, הוא יסתיים ביום ראשון, כ"ד אדר ב' ה-3 באפריל.
ירדנה מלר-הורוביץ: כ"ד אדר ב' זה כשבועיים וחצי לפני פסח.
דוד ביטן: זאת אומרת שהפעם יהיה רק כשלושה שבועות חופש.
ירדנה מלר-הורוביץ: זה כשבועיים וחצי לפני ערב פסח.
דוד ביטן: יש לנו עוד חודש עבודה, בניגוד לשנים קודמות.
יואל חסון: אני רוצה לשאול את מזכירת הכנסת, אם תוכל לעדכן את הוועדה כמה זמן חברי הכנסת פועלים בשנה.
יואב בן צור: 360 יום.
יואל חסון: לא, הכנסת, הכנסת פעילה.
יואב בן צור: אמרת חברי הכנסת.
יואל חסון: אתה צודק, הכנסת.
ירדנה מלר-הורוביץ: נמצאת כאן היועצת המשפטית, שתוכל להרחיב אם היא תרצה.
ירדנה מלר-הורוביץ: חוק הכנסת קובע את שני הכנסים ואומר מה הוא מושב, והוא אומר שהכנסת תעבוד לא פחות משמונה חודשים.
ירדנה מלר-הורוביץ: הוא לא אומר כמה יותר, אבל לא פחות משמונה חודשים.
יואל חסון: וכמה בפועל?
ירדנה מלר-הורוביץ: בדרך כלל זה היה מתחלק חמישה חודשים, חמישה וחצי כנס חורף ושלושה חודשים, חודשיים וחצי, תלוי בתאריך העברי.
יואל חסון: אבל השנה הזאת, השנה העברית הזאת?
ירדנה מלר-הורוביץ: השנה הזו, שנה מעוברת, ייצא לנו בכנס החורף לעבוד לפי ההצעה הזו שישה חודשים וחצי, שישה חודשים ושבועיים.
יואל חסון: ולכמה זה יצטבר בסך הכול?
ירדנה מלר-הורוביץ: בכנס הקיץ שלושה חודשים מלאים, סך הכול תשעה חודשים וחצי.
יואל חסון: תשעה חודשים וחצי, בניגוד לטענות שהכנסת עובדת חצי שנה, בניגוד לאמירות כאלה ואחרות.
ירדנה מלר-הורוביץ: אף פעם לא היה, לא יכול להיות חצי שנה, כי החוק אומר לא פחות משמונה חודשים.
יואל חסון: אבל חשוב להגיד את זה, חשוב להגיד את זה.
דוד ביטן: בשנה שעברה - -
ירדנה מלר-הורוביץ: - - שנת בחירות.
דוד ביטן: צריך להוריד את המילה "פגרה", זה הכול.
דוד ביטן: צריך להוריד את המילה "פגרה" מהלקסיקון, למה צריך להגיד פגרה?
יואב בן צור: לא אומרים פגרה, המליאה עובדת בימים אלה ואלה.
דוד ביטן: לא נכון, אדוני, בתקשורת אומרים פגרה, וזה לא המצב.
דוד ביטן: אנחנו באים לישיבות ועדות, אנחנו באים לישיבות מליאה.
דוד ביטן: מדביקים לנו פגרות.
אלעזר שטרן: הלוואי שזאת היתה הבעיה של הדימוי שלנו.
דוד ביטן: יש לך טעות גדולה, כי חלק מה"עליהום" הציבורי עלינו נובע גם מזה.
איילת נחמיאס ורבין: בסדר, אבל השבוע זה לא מקור הבושה.
דוד ביטן: זה ברור, מה זה קשור?
דוד ביטן: עכשיו אתם מערבבים את זה בזה.
דוד ביטן: זה ברור שמה שקרה לא בסדר.
אלעזר שטרן: איילת מתכוונת למהירות של ביטול חוק - - -
דוד ביטן: לזה היא מתכוונת?
דוד ביטן: כמו שאתם עשיתם את זה מהר גם באישור.
אלעזר שטרן: זה לא נכון, לא מהר בכלל.
דוד ביטן: מבחינת הזמן לא נכון?
אלעזר שטרן: ברור, הדיונים.
דוד ביטן: תיקון חוק זה כמו לחוקק חוק חדש?
אלעזר שטרן: גם הוא היה תיקון חוק שירות ביטחון.
איילת נחמיאס ורבין: לא התכוונתי, אני אומרת שהפגרות, עם כל המורכבות שמתלווה אליהן, זו לא הסיבה להרגיש בושה.
דוד ביטן: זה לא קשור, זה נכון.
אלעזר שטרן: זאת רק דוגמה אחת, יש הרבה.
ירדנה מלר-הורוביץ: כנס הקיץ ייפתח בי"ד באייר, 22 במאי, ויסתיים בג' באב ה-7 באוגוסט.
יואב בן צור: למה לא באחד באוגוסט?
ירדנה מלר-הורוביץ: בדרך כלל בתשעה באב אנחנו כבר בפגרה, זה לפי החודשים, וגם יצא שלושה חודשים מלאים לעבוד.
ירדנה מלר-הורוביץ: בכלל זאת אני רוצה לציין, שבעוד שבועיים יש לנו חג החנוכה.
דוד ביטן: חבר הכנסת יואב בן צור, תדאגו לתקן את החוק, שבתשעה באב כל החיילים ייצאו לחופש.
יואב בן צור: כל החיילים?
יואב בן צור: בעזרת השם, יבוא משיח ולא נצטרך צבא.
יואב בן צור: לא נצטרך צבא, בעזרת השם.
דוד ביטן: נעשה תיקון בשביל חבר הכנסת שטרן...
ירדנה מלר-הורוביץ: שבוע חנוכה בעוד שבועיים יחול כך – אנחנו עובדים בשבוע חנוכה כבכל שנה.